Bob-Manuel Obidimma Udokwu (amụrụ n'abalị iri na asatọ nke ọnwa Eprel 1968) bụ onye omee, onye ntụziaka, onye na-emepụta ihe nkiri na onye ndọrọndọrọ ọchịchị na Naịjirịa. N'afọ 2014, ọ nwetara nturu ugo nke ogologo ndụ na awọd nke 10th Africa Movie Academy Awards . A họpụtara ya maka onye na -eme ihe nkiri kacha mma na ọrụ nkwado na 2013 Nollywood Movies Awards maka ọrụ ya na Adesuwa . Ọ bụ onye Nkwelle-Ogidi, Idemmili North LGA nke Anambra State, Naijiria. Ọ bụ onye Igbo site n'ebo. Aha nna ya bụ Geoffrey Nwafor Udokwu na aha nne ya bụ Ezelagbo Udokwu. A mụrụ ya na steeti Enugu . Ọ bụ nwa nke anọ n'ime ezinụlọ nwere ụmụaka isii. Ọ bụkwa nwa nwoke nke abụọ. O sitere na ezinaụlọ nke mejupụtara ụmụ nwoke atọ na ụmụ nwanyị atọ. Ọ gara ụlọ akwụkwọ St. Peters (nke akpọrọ ugbu a Hillside Primary School) na Coal Camp, Enugu, Enugu Steeti maka agụmakwụkwọ elementrị ya na Oraukwu Grammar School, Oraukwu, Anambra State maka ụlọ akwụkwọ sekọndrị ya.